Els dies 12, 13 i 14 de setembre d'enguany es van produir pluges de gran intensitat a tot Catalunya, però especialment a les comarques de Tarragona i al Baix Llobregat.
Aquests aiguats van afectar de manera important les explotacions agràries d'aquelles zones.
Els danys patits van ser conseqüència de la intensitat de les precipitacions en un curt termini de temps, que va ser molt superior a la velocitat d'infiltració del terreny.
Es van produir alguns danys en les produccions d'avellaner, olivera, vinya i horta, però bàsicament van ser danys estructurals ocasionats pel desbordament de l'aigua d'unes parcel·les a altres, la qual cosa va produir el trencament de marges de pedra, esllavissaments en les de terra i la destrucció del vol dels cultius que hi havia.
En el cas del Baix Llobregat, a més de les fortes precipitacions, els danys van ser conseqüència del pas d'un tornado.
Per aquest motiu, el Departament d'Agricultura, Ramaderia i Pesca creu convenient establir línies d'actuació adequades per a la reconstrucció, la reposició dels béns i la reparació dels danys soferts a les explotacions agràries i disposarà les mesures per recuperar les zones afectades.
Valorada la necessitat d'establir mesures extraordinàries que ajudin a recuperar els béns de les explotacions agràries destruïts o malmesos pels aiguats i el tornado, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i en ús de les atribucions que m'han estat conferides,
Aprovar les bases reguladores de les mesures extraordinàries d'ajut a les explotacions agràries afectades pels aiguats dels dies 12, 13 i 14 de setembre de 2006 i/o el tornado del dia 13 de setembre de 2006, que es publiquen a l'annex 1 d'aquesta Ordre.
2.1 Convocar els ajuts destinats a la reconstrucció i/o reposició de béns i a la reparació dels danys soferts pels aiguats i/o el tornado de setembre de 2006, d'acord amb les bases reguladores que s'aproven a l'article 1 d'aquesta Ordre.
2.2 El termini de presentació de sol·licituds i documentació és de 15 dies hàbils comptat des de l'endemà de la publicació d'aquesta Ordre al DOGC.
2.3 Els ajuts que estableix aquesta Ordre aniran a càrrec de la partida pressupostària AG02D/770000102/6141 dels pressupostos del Departament d'Agricultura, Ramaderia i Pesca per a l'any 2006, per un import màxim de 50.000 euros.
Barcelona, 25 d'octubre de 2006
El règim jurídic aplicable als ajuts que regulen aquestes bases l'integren la Llei 19/1995, de 4 de juliol, de modernització de les explotacions agràries (BOE núm. 159, de 5.7.1995); la Llei 38/2003, de 17 de novembre, general de subvencions (BOE núm. 276, de 18.11.2003); el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); l'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989); la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992), així com el que disposin les lleis de pressupostos de la Generalitat de Catalunya corresponents..2 Objecte i finalitat de l'ajut
2.1 Són objecte de l'ajut els danys produïts a les explotacions agrícoles i ramaderes afectades pels aiguats dels dies 12, 13 i 14 de setembre i/o el tornado de 13 de setembre de 2006, situades als municipis relacionats a l'annex 2 d'aquesta Ordre.
2.2 La finalitat dels ajuts és la reconstrucció i/o reposició dels béns i la reparació dels danys soferts en els elements productius de les explotacions agràries.
2.3 Queden exclosos dels ajuts que estableix aquesta Ordre els danys que siguin indemnitzables per companyies d'assegurances o entitats de caràcter similar..3 Beneficiaris
Podran ser beneficiàries dels ajuts que estableix aquesta Ordre les persones titulars de les explotacions agrícoles i ramaderes que reuneixin els requisits següents:
Que siguin agricultors/es a títol principal (en endavant ATP) o titulars d'explotació agrària prioritària (en endavant EAP) d'acord amb la definició que estableix la Llei 19/1995, de 4 de juliol.
Que hagin patit pèrdues provocades pels aiguats dels dies 12, 13 i 14 de setembre i/o el tornado de 13 de setembre de l'any 2006 que no estiguin cobertes per una pòlissa d'assegurances.
Que l'explotació estigui ubicada dins del perímetre de la zona afectada pels aiguats i/o el tornado d'acord amb el que estableix l'annex 2.
Que contractin pòlisses d'assegurança per a la producció del conreu que hi ha a les finques afectades durant cinc anys des del moment de la concessió d'aquest ajut..4 Tipus i quantia dels ajuts
4.1 Les persones sol·licitants podran optar pels tipus d'ajuts següents:
a) Préstecs de l'Institut Català del Crèdit Agrari per un període de cinc anys bonificats en la quantia equivalent al 50% del tipus d'interès del préstec.
L'import màxim del préstec es determinarà en funció dels mòduls que s'estableixen a l'annex 3 d'aquesta Ordre, i en cap cas podran superar els 20.000 euros.
b) Subvenció directa de fins al 35% del pressupost de reconstrucció i/o reposició dels béns afectats pels aiguats i/o el tornado, que sigui aprovat pel Departament d'Agricultura, Ramaderia i Pesca.
La quantia d'aquest ajut no podrà superar els 7.000 euros.
4.2 No es tramitaran els expedients l'import de l'ajut dels quals sigui inferior a 100 euros.
4.3 Els agricultors i les agricultores que hagin patit danys en la seva explotació, en els mitjans de producció i/o construccions, com a conseqüència dels aiguats i/o el tornado esmentats, podran sol·licitar el pla de millora d'acord amb el que estableixi la convocatòria següent d'ajuts a les inversions en plans de millora..5 Incompatibilitats
Els ajuts concedits per aquesta Ordre són compatibles amb altres de caràcter públic, sense que en cap cas la suma de les subvencions i els ajuts atorgats superi l'import dels danys produïts..6 Criteris de prioritat
6.1 L'atorgament d'aquests ajuts es prioritzarà en funció de l'import dels danys causats a l'explotació agrícola i ramadera en relació amb el valor de l'explotació i en el cas d'instal·lacions, maquinària i construccions, es prioritzarà la reparació i/o reposició dels elements més nous respecte dels més antics, en funció del percentatge de vida útil estimada que resti a cada element.
6.2 En cas que l'import total dels ajuts sol·licitats superi l'import màxim que estableix la convocatòria, es reduiran els imports sol·licitats en funció de la valoració dels criteris de prioritat, que s'estableixen a l'apartat anterior, i de les disponibilitats pressupostàries..7 Sol·licitud i documentació
7.1 Les sol·licituds es formalitzaran en imprès normalitzat, es dirigiran al/a la director/a general de Desenvolupament Rural i es presentaran a les oficines comarcals o als serveis territorials del Departament d'Agricultura, Ramaderia i Pesca, preferentment, sens perjudici de fer ús de la resta de mitjans que estableix la Llei 30/1992, de 26 de novembre.
7.2 A la sol·licitud s'adjuntarà la documentació següent:
Fotocòpia del DNI/NIF de la persona sol·licitant i de la persona que la representi, si escau.
Fotocòpia de la declaració de l'impost de la renda de les persones físiques del darrer exercici, i informe de vida laboral actualitzat en el qual s'apreciï que s'exerceix activitat agrària, o autorització a favor del Departament d'Agricultura, Ramaderia i Pesca per sol·licitar aquest informe a la Tresoreria General de la Seguretat Social, excepte en el cas de titulars d'explotació agrària prioritària.
Fotocòpia de la pòlissa de l'assegurança del conreu que hagi patit el dany al Pla d'assegurances agràries 2005, en cas que la tingui contractada.
Justificació que el sol·licitant compleix la quota de reserva per a la integració social del personal minusvàlid que estableix la legislació vigent, si escau.
Fotocòpia del CIF de la persona jurídica i DNI de qui el representi, si escau.
Fotocòpia dels estatuts o de les normes reguladores del funcionament de l'entitat.
Certificat de l'acte segons el qual s'ha pres l'acord de sol·licitar l'ajut a l'Administració i d'autoritzar el representant a sol·licitar-ho.
Certificat d'inscripció al registre corresponent.
Fotocòpia de la declaració i document d'ingrés de l'impost de societats dels tres darrers anys.
En el cas de societats que tinguin la consideració d'agricultor a títol principal, declaració de l'impost de la renda de les persones físiques del darrer exercici i informe de vida laboral actualitzat en el qual s'apreciï que s'exerceix activitat agrària o autorització a favor del Departament d'Agricultura, Ramaderia i Pesca per sol·licitar aquest informe a la Tresoreria General de la Seguretat Social, corresponent als socis que permeten obtenir la condició d'ATP a la societat.
Fotocòpia de la pòlissa de l'assegurança del conreu que ha patit el dany, en cas que hagi estat contractada.
Justificació que l'entitat sol·licitant compleix la quota de reserva per a la integració social del personal minusvàlid que estableix la legislació vigent, si escau.
7.3 Les persones sol·licitants han de facilitar tota la documentació complementària que els requereixi el Departament d'Agricultura, Ramaderia i Pesca..8 Tramitació i resolució
8.1 El procediment de concessió es farà en règim de concurrència competitiva.
8.2 El/la director/a general de Desenvolupament Rural resoldrà les sol·licituds presentades, en funció de l'avaluació prèvia de la Comissió de valoració que és l'òrgan col·legiat del Departament d'Agricultura, Ramaderia i Pesca que es constituirà a aquest efecte, format pel/per la subdirector/a general d'Ajuts al Desenvolupament Rural, el/la responsable de Coordinació Administrativa de la Direcció General de Desenvolupament Rural i el/la responsable de Registres de la Direcció General de Desenvolupament Rural.
L'òrgan competent per a la instrucció serà el Servei de Mesures d'Acompanyament i Assegurances Agràries, que farà arribar a l'òrgan concedent les diferents propostes de resolució.
8.3 El termini màxim per emetre la resolució de concessió i notificar-la per escrit al sol·licitant serà el 30 de novembre de 2006.
En cas de manca de resolució expressa i notificació en el termini establert la sol·licitud s'entendrà desestimada.
8.4 La resolució de concessió de la subvenció podrà ser modificada en cas d'alteració de les condicions que en van determinar l'atorgament, o de l'obtenció concurrent d'altres ajuts.
8.5 Contra la resolució del/de la director/a general de Desenvolupament Rural, que no exhaureix la via administrativa, es podrà interposar recurs d'alçada davant el/la conseller/a d'Agricultura, Ramaderia i Pesca en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient..9 Obligacions dels beneficiaris, justificació i pagament
9.1 El termini per tal de dur a terme les inversions previstes i aportar els documents justificatius de les despeses realitzades serà fins al dia 31 de desembre de 2006.
En cas que no es justifiquin l'activitat i la despesa en el termini establert, es procedirà a deixar sense efecte la resolució de concessió.
No obstant això, d'acord amb l'article 11 de l'Ordre d'1 d'octubre de 1997, no caldrà acreditar documentalment les actuacions realitzades quan la valoració dels béns que calgui reposar i/o reconstruir sigui inferior a 3.000 euros, i en aquest cas serà suficient la certificació prèvia dels serveis tècnics tal com estableix l'apartat següent.
9.2 El pagament de la subvenció es realitzarà amb una certificació prèvia dels serveis competents del Departament d'Agricultura, Ramaderia i Pesca, conforme la inversió i la despesa s'han dut a terme i estan degudament justificades.
9.3 D'acord amb el que estableix l'article 15 de l'Ordre d'1 d'octubre de 1997 no caldrà presentar els justificants de les despeses derivades de l'aportació de la mà d'obra personal dels damnificats que participin directament en la restauració de béns immobles afectats pels aiguats i el tornado.
Aquesta aportació no podrà ultrapassar el 25% del cost total de la inversió necessària per a la reposició d'aquests immobles.
9.4 En el supòsit que preveu l'apartat anterior, l'acreditació de les esmentades despeses es realitzarà mitjançant la presentació d'una memòria justificativa als efectes que, si escau, el Departament d'Agricultura, Ramaderia i Pesca l'aprovi.
9.5 Les persones beneficiàries estan obligades a facilitar tota la informació que els requereixi la Intervenció General de la Generalitat de Catalunya, la Sindicatura de Comptes o d'altres òrgans competents, d'acord amb la normativa aplicable segons el que estableix el Decret 3/2002, de 24 de desembre, pel qual s'aprova el Text refós de la Llei de finances públiques de Catalunya.
Així mateix, la persona beneficiària es compromet a sotmetre's a les actuacions de control que hagi d'efectuar l'òrgan atorgant o els òrgans comunitaris, derivades de la normativa aplicable..10 Inspecció i incompliment
El Departament d'Agricultura, Ramaderia i Pesca té la facultat d'inspeccionar les actuacions realitzades amb la finalitat de comprovar si s'ajusten a la memòria presentada..11 Invalidació de la resolució de concessió i reintegrament de les quantitats percebudes indegudament
11.1 En cas que es comprovi l'incompliment de les finalitats per a les quals s'ha atorgat l'ajut, es podrà reclamar el reintegrament de les quantitats percebudes indegudament, i l'exigència dels interessos de demora des del moment del pagament de l'ajut d'acord amb el que estableixen l'article 37 de la Llei 38/2003, de 17 de novembre, i l'article 99 del Decret legislatiu 3/2002, de 24 de desembre.
11.2 El procediment de reintegrament de subvencions es regirà per les disposicions generals sobre procediments administratius que preveu el títol VI de la Llei 30/1992, de 26 de novembre, sens perjudici de les especialitats que s'estableixen a la Llei 38/2003, de 17 de novembre, i a les seves disposicions de desenvolupament..12 Infraccions i sancions
El règim sancionador aplicable a aquesta línia d'ajuts és el que preveuen la Llei 38/2003, de 17 de novembre, el Decret legislatiu 3/2002, de 24 de desembre, i la resta de disposicions normatives que puguin ser d'aplicació.
Alt Camp: la Masó, el Milà, el Rourell, Vilabella.
Baix Camp: l'Aleixar, Alforja, Almoster, Castellvell, Reus, la Selva del Camp, Vilaplana.
Baix Ebre: Aldover, entitat municipal descentralitzada de Jesús, Xerta.
Baix Llobregat: Gavà, Molins de Rei, Sant Boi de Llobregat, Sant Joan Despí, Santa Coloma de Cervelló, Viladecans.
Conca de Barberà: l'Espluga de Francolí, Montblanc, Vimbodí.
Maresme: Premià de Dalt, Vilassar de Mar.
Montsià: Alcanar, Amposta, Freginals, la Galera, Godall, Mas de Barberans, Masdenverge, Sant Carles de la Ràpita, Sant Jaume d'Enveja, Santa Bàrbara, la Sènia, Ulldecona.
Tarragonès: Constantí, el Morell, Vilallonga del Camp.
Terra Alta: Arnes, Batea, Bot, Caseres, Corbera d'Ebre, la Fatarella, Gandesa, Horta de Sant Joan, Pinell de Brai, Pobla de Massaluca, Prat de Comte, Vilalba dels Arcs.
D'acord amb el que estableix l'apartat 4 de l'annex 1 d'aquesta Ordre, l'import màxim del préstec es determinarà mitjançant els mòduls següents:
Magatzems, coberts agrícoles: 75 euros/m2.
Reposició d'hivernacle (simple): 10,82 euros/m2.
Reposició d'hivernacle (ventilació automàtica): 13,82 euros/m2.
Reposició de coberta: 2,40 euros/m2.
Reposició de coberta de doble cambra: 3,43 euros/m2.
Reposició de laterals i frontals: 0,72 euros/m2.
Reposició d'hivernacle: 21,64 euros/m2.
Reposició de coberta simple: 1,56 euros/m2.
Reposició de coberta de doble cambra: 2,58 euros/m2.
Reposició de coberta simple amb finestra zenital: 2,16 euros/m2.
Reposició de coberta finestra zenital+doble cambra: 3,19 euros/m2.
Reposició de laterals i frontals: 0,66 euros/m2.
Reposició de túnel hivernacle: 15,03 euros/m2.
Reposició de coberta: 1,68 euros/m2.
Reposició de túnel (8 m d'amplada): 8,41 euros/m2.
Reposició de coberta: 1,50 euros/m2.
Reposició de túnel (4 m d'amplada): 1,62 euros/m2.
Reposició de coberta: 0,60 euros/m2.
Reposició d'ombreig: 9,02 euros/m2.
Reposició de malla: 2,40 euros/m2.
Reposició d'ombreig: 15,03 euros/m2.
Reposició de malla: 2,16 euros/m2.
Reposició de vidres: 51,09 euros/unitat.
Pantalles tèrmiques (reposició): 4,51 euros/m2.
Plàstic negre ensitjat: 0,21 euros/m2.
Reparació de camins particulars amb capa de grava tot u: 15 euros/m3.
Reparació de cordons conreu plantacions tarongers: 12 euros/m3.
Aportació de terra de fora de la parcel·la per tapar escórrecs: 9 euros/m3.
Aportació de terra de la parcel·la per tapar escórrecs: 2,10 euros/m3.
Mur de pedra seca fins a una alçada d'1,5 metres: 42,07 euros/m2.
Mur de pedra seca a partir d'una alçada d'1,5 metres: 52,59 euros/m2.
Pels danys en estructures productives o conreus no especificats en aquest annex es faran servir els mòduls que s'hagin fixat en altres ordres d'ajut.
En qualsevol cas, si tampoc no hi ha cap precedent es prendran els mòduls de productes que siguin similars o cas per cas en funció del pressupost presentat i/o de les estimacions que realitzin els tècnics de les oficines comarcals.